Suure-Jaani kalmistu

Suure-Jaani kalmistu on kalmistu Suure-Jaanis. Kalmistule on maetud teiste seas kultuuritegelased Hans, Joosep, Villem ja Artur Kapp, Johann Köler, Aleksander Mälton, Albert Pettinen, Jaan Joandi, Julius Vaks ja Mart Saar. Samuti vaimulik Georg Alfred Rosenberg ja põllumajandustegelane ning poliitik Ado Johanson. Mart Saare, Johann Köleri ja Artur Kapi hauad on arvatud ajaloomälestisteks. Punastest tellistest väravad rajati 1880. aastal. Kaheksatahulise põhiplaaniga kabel valmis 1912. aastal. Selle projekti koostas Riia Polütehnilise Instituudi arhitektuuriprofessor Wilhelm Gustav August von Stryk ning hoone ehitas Jaan Ots. Kalmistu lõunanurgas asub terroriohvrite ühishaud, kuhu on maetud viis aastatel 1941 ja 1945 tapetud inimest. Viited Välislingid Suure-Jaani kalmistu kultuurimälestiste riiklikus registris